**Vállalkozási szerződés**

**Belvíz átemelésre 2015.07.01.-től**

amely létrejött egyrészről a **Hubertus Agráripari Bt.** (8713 Kéthely, Sáripuszta 0275. hrsz, képviseletében: Oliver Hahnenkamm üzletvezető), mint megrendelő , - későbbiekben**: Megrendelő,**

másrészről a **Balaton-nagyberek Vízitársulat** (8713 Kéthely, Sáripuszta 0275. hrsz, képviseletében: Völler Zoltán ügyvezető) mint vállalkozó, - továbbiakban: **Vállalkozó,**

között, a mai napon az alábbiak szerint:

**I. Preambulum**

1./ Tudomásul szolgál, hogy a Vállalkozó a Megrendelő kezdeményezésére jött létre azon célból, hogy a Vállalkozó lássa el - a Megrendelő helyett - a Balaton-nagyberek teljes területének belvízmentesítését. A Balaton-nagyberek belvízmentesítésének a kötelezettsége a Megrendelőt a magyar állammal kötött haszonbérleti szerződés alapján terheli.

2./ A Vállalkozó részére kiadott jogerős vízjogi üzemeltetési engedély 3.2. pontja alapján a Vállalkozó jogosult belvízelvezetés és szivattyús átemelés költségeinek összegét az érintettekre áthárítani.

3./ A jogerős vízjogi engedély alapján a Felek között 2011. január 1-jén vállalkozási szerződés jött létre, amely alapján a Vállalkozó 2011 évre vonatkozóan kötelezettséget vállalt arra, hogy Balaton-nagyberek belvíz öblözetből, a Megrendelő érdekkörébe tartozó belvíz mennyiséget átemeli a Balatonba.

4./ Tekintettel arra, hogy a Megrendelőnek a magyar állammal kötött haszonbérleti szerződésen alapuló kötelezettsége a teljes Balaton-nagyberek belvíz mentesítésének biztosítása a Felek megállapodtak abban, hogy a vállalkozási szerződést a belvízmentesítés teljes költségének a Hubertus Bt. részére történő számlázásával módosítják. Ezt tükrözte a 2011.10.01.-én kelt I. számú szerződés módosítás.

5./ 2011.01.01.-én kelt szerződésben 2012 évre vonatkozóan felek új megállapodás megkötését irányozták elő, melyet 2012.01.01.-i hatályba lépéssel meg is kötöttek.

6./ Az időközben kibővített vállalkozói munkaszervezetből fakadóan a költségek felosztásának módosulása miatt is változások váltak indokolttá a szerződés tartalmában, melyeket a 2013.01.01.-es szerződés módosítás tartalmaz.

7./ Szerződő Felek kijelentik, hogy mindaddig, amíg

- Megbízó részéről kötelezettségként merül fel a Balaton-Nagyberek belvíz kormányzásának és belvíz átemelésének a finanszírozása, továbbá

- Vállalkozó feladata és jogosultsága a Balaton-Nagyberek belvíz kormányzása és belvíz átemelése vízjogi üzemelési engedély alapján,

addig szándékukat fejezik ki jelen szerződést minden évben meghosszabbítani, a szükséges és indokolt aktualizálásokkal pontosítva.

8./ 2014..01.01.-i hatállyal a módosításokkal kiegészített egységes szerkezetű szerződés lépett hatályba a belvíz átemelésre a Felek közt, melyet a megváltozott körülményekhez igazodva 2015.11.01.-i hatállyal újfent módosítanak a Felek, és egységes szerkezetben ez lép a korábbi szerződések helyére.

**II. A szerződés 2015.07.01.-től a módosításokkal , valamint a szivattyúzási technológiában és annak tulajdon viszonyaiban bekövetkezett változásokból fakadó költség elszámolásokkal egységes szerkezetbe foglalt hatályos szövege:**

 1./ Megrendelő megrendeli, Vállalkozó elvállalja a Balaton-nagyberek Belvízöblözet belvíz-átemelési munkáinak végzését 2015. év hátralévő részére jelen megállapodás keretei közt.

Műszaki tartalmát a Dél-dunántúli Környezetvédelmi, Természetvédelmi és Vízügyi Felügyelőség által kiadott 1027-25/2010- 2291 számú jogerős vízjogi üzemeltetési engedélyben (vagy annak esetleges későbbi hatályos módosításában) rögzített belvíz-átemelési előírások határozzák meg.

2./ Megrendelő és Vállalkozó előtt ismert a vízjogi üzemelési engedélyből az a tény, hogy a Balaton-nagyberek belvíz öblözetének területén az alábbi a belvízátemelés kapacitást szükséges biztosítani normál üzemelési körülmények esetén:

**11,494 m3/sec**

3./ A Balaton-nagyberek belvíz öblözetének teljes körű fenntartási célú belvízmentesítése érdekében a Megrendelő és Vállalkozó megállapodnak, hogy a Vállalkozó a Balaton-Nagyberek belvíz öblözetből, valamint a hatályos vízjogi üzemelési engedélyben rögzítetten külvízekből származó belvízátemelés teljes költségét jogosult számlával érvényesíteni Megrendelő felé. A nem vízjogi engedélyben rögzített, nem fenntartási célú belvíz átemelési igény estében a Vállalkozó a Vízkárelhárítási Szabályzatában rögzítettek szerint jár el.

4./ Vállalkozó a balatonfenyvesi 0360 hrsz-ú ingatlanon beépített saját tulajdonú és bérelt szivattyúkkal tesz eleget vállalásának, melyek összes belvíz-átemelési kapacitása 9,6 m3/sec. Az ezt meghaladó kapacitás igényt a vállalkozó köteles további bérelt mobil szivattyúk üzemeltetésével biztosítani.

5./ Jelen szerződés hatálya alap esetben 2015. 11.01.-től 2015 év végéig terjed az itt megfogalmazott megkötésekkel.

6./ Vállalkozó a szerződés hatálya alatt folyamatosan építési naplót / szivattyú üzemnaplót köteles vezetni, melyben műszakonként az alábbi adatokat köteles rögzíteni:

* Műszak időpontját,év, hó, nap, …órától – …óráig terjedő üzemórát.
* Műszakban dolgozó személyzet létszámát
* A műszak során üzemelő szivattyúk db számát és üzemmódját és üzemidejét
* Műszak során szivattyúnként és összesen átemelt belvíz mennyiségét m3-ben.
* Alvíz csatorna (szívóoldal) vízmércéjének állását.
* A belvíz átemelés és szivattyú üzemelésével kapcsolatos lényeges információkat

Megrendelő képviselője jogosult bármikor a szivattyútelep üzemét és szivattyúzási naplót ellenőrizni és észrevételt tenni.

11./ Vállalkozó a havi szolgáltatásáról a következő hónap 15.-éig számlát jogosult kibocsátani Megrendelő részére a ténylegesen felmerült költségekkel, 7 % marginnal növelten A számla melléklete a jelen szerződés mellékletét képező, 2015.07.01.-től hatályos módosított Költségmegosztási Szabályzat szerint kimutatott, ténylegesen felmerült közvetlen és közvetett költségek kimutatása és összesített felsorolása. A módosítás során a szabályzat hatálya alól ki lettek vonva az egyéb ráfordítások.

Jelen szerződés aláírásával Megbízó kijelenti, hogy a hivatkozott szabályzat alapján a belvíz átemelésre jutó költség hányadokat megismerte, azt a fizetési kötelezettsége vonatkozásában azt kifejezetten elfogadja.

Vállalkozó jelen szerződés módosítás alapján az utoljára 2015.10. hóra folyósított előleg alapján bocsát ki elszámoló számlát, de már a korábbi negyedéves időszak helyett csak az előleggel érintett hónapra.

Szolgáltatás teljesítés igazolásának a hatályos költségfelosztási szabályzat alapján Vállalkozó által elkészítésre kerülő analitika Megbízó részéről történő elfogadása és visszaigazolása minősül. Az analitika mellett Vállalkozó mellékeli a tárgyhavi főkönyvi kivonatát.

13./ Vállalkozó a Megrendelő felé kártérítései felelősséggel tartozik, annak a szivattyúháznál rögzített vízjogi engedélytől eltérő paraméterekből fakadó gazdálkodási kára esetére.

A gazdálkodás körében elszenvedett kár mértékét és ok okozati összefüggését a szivattyúháznál mért jogellenes belvízszinttel a Megrendelőnek kell bizonyítani.

14./ Megrendelő a szolgáltatásáról kiállított vállalkozói számla ellenértékét 15 napon belül teljesíti Megrendelő a Vállalkozó UniCredit Banknál vezetett

**10918001-00000060-63070000**

számú számlájára.

Késedelmes teljesítés esetén Vállalkozó a jegybanki alapkamat kétszeresének megfelelő késedelmi kamatot jogosult felszámítani.

15./ Szerződő felek jelen megállapodást a szerződés kötés kori körülmények jelentős megváltozása esetén közös megegyezéssel a lejárat előtt bármikor megszűntethetik, de mindenképp tekintettel a Preambulum 7./ pontjában foglaltakra. Ez esetben Vállalkozó a szolgáltatás nyújtására nem kötelezett és az ebből fakadó kárfelelősség átszáll Megrendelőre.

16./ Bármely év 12.01. időpontig bármelyik fél kezdeményezheti a megállapodás változatlan,- vagy megváltozott feltételekkel történő meghosszabbítását. Ha 12.01.-ig egyik fél sem kezdeményezi ezt írásban, a jelen egységes szerkezetű szerződés újabb egy naptári évre meghosszabbodik automatikusan, majd azt követően ennek megfelelően újabb egy-egy naptári évre.

17./ Bármelyik év 12.01.-ig kezdeményezett szerződés módosításra a felek tárgy év 12.31.-ig törekednek a szerződés közös megegyezéssel történő módosítására a Preambulum 7./ pontjában foglaltak alapján az elkövetkező évre. Ennek eredménytelensége esetén a kezdeményező fél vagy vissza vonja módosítási kezdeményezését, - vagy a szerződés az adott év 12.31.-el jelen megállapodás erejénél fogva megszűnik.

18./ Szerződő felek jelen megállapodást átolvasva, azt közösen értelmezve, mint közös akaratuknak megfelelőt írják alá.

Szerződésből fakadó vitáikat tárgyalásos úton kívánják lerendezni az alábbiak figyelembe vételével.

Az itt nem szabályozott kérdésekben figyelembe veszik a mindkét fél által ismert vízjogi üzemelési engedélyben foglalt kikötéseket és előírásokat, -a hatályos vízügyi jogszabályokat és a Ptk. előírásait.

Kéthely Sáripuszta, 2015.11.01.

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Megrendelő Vállalkozó

Melléklet:

* Balaton-Nagybereki Vízitársulat 2015.07.-01.-től hatályos Költségmegosztási Szabályzata.